૧૬ મે ૨૦૧૬ના રોજ ધોમધખતા બપોરે જ્યારે મવડી વિસ્તાર આરોગ્ય કેન્દ્રની ઓપીડી પૂરી કરી ઘરે આવ્યો ત્યારે હાથમાં એક સીલબંધ કવર મળ્યું. એ ઉઘાડતા હૃદય જાણે એક ધબકારો ચૂકી ગયું. “Congratulations! You Are Selected In Armed Forces Medical Services.” અને ગુજરાતની બહાર એક નિશ્ચિત સેના હોસ્પીટલમાં હાજર થવાનું જણવામાં આવ્યું હતું. ખભા પર ત્રણ સિતારાનું સ્વપ્ન સાકર થવાને હવે માત્ર એક ડગલાની જ દૂરી હતી.